label_title: Награди Оскар (16-а церемония)
label_desc: Шестнадесетата церемония по връчване на филмовите награди „Оскар“ се провежда на 2 март 1944 година в Китайския театър на импресариото Сид Грауман в Лос Анджелис, Калифорния. На нея се връчват призове за най-добри постижения във филмовото изкуство за 1943 година. Това е първата церемония състояла се в голяма публична зала за представления, след традиционните дотогава хотелски бални зали. Водещ на събитието е известният радио и телевизионен комедиант Джак Бени.